2020.

## Događaji

### Januar/Siječanj
* 1. 1. - Hrvatska predsjedava Vijećem Evropske unije.
* 1. 1. - Dim od australskih požara stiže do Novog Zelanda, boji nebo u narančasto.
* 2. 1. - Lideri Grčke, Kipra i Izraela potpisali u Atini sporazum o gradnji istočnomediteranskog gasovoda EastMed.
* 3. 1. - U američkom vazdušnom udaru pored bagdadskog aerodroma ubijeni iranski general Kasem Sulejmani i komandant iračke šijitske grupe Kataib Hezbolah Abu Mahdi al-Muhandis.
* 5. 1. -  Predsjednički izbori u Hrvatskoj, drugi krug: Zoran Milanović 52,7%, Kolinda Grabar-Kitarović 47,3%.
* 5. 1. - Irački parlament doneo rezoluciju za povlačenje stranih snaga iz zemlje.
* 6. 1. - Rat u Libiji: Haftarove snage ušle u Sirt, a turske trupe su juče počele stizati u pomoć tripoliskoj vladi.
* 7. 1. - Oko 25 miliona ljudi marširalo diljem Irana i Iraka u čast ubijenog generala Kasema Sulejmanija, na sahrani u Kermanu najmanje 56 poginulih u stampedu.
* 8. 1. - Operacija mučenik Soleimani: Iranci gađali dve američke baze u Iraku balističkim raketama.

* 8. 1. - Ukraine International Airlines Flight 752: avion pao ubrzo po poletanju iz Teherana, sa  176 žrtava - avion je oboren greškom, nakon priznanja 11. 1. dolazi do protesta u Iranu.
* 8. 1. - Zvanično pokrenut gasovod Turski tok, od Rusije do Turske preko Crnog mora.
* 8. 1. - Princ Harry i Meghan Markle objavili da "odstupaju" od uloge viših članova kraljevske porodice.
* 8. 1. -  Zakon o slobodi vjeroispovijesti ili uvjerenja i pravnom statusu vjerskih zajednica u Crnoj Gori stupio na snagu; SPC svakog četvrtka i nedjelje održava litije.
* 9. 1. - U okršaju kod Chinagodrara na zapadu zemlje, stradalo najmanje 89 nigerskih vojnika.
* 10. 1. - Umro omanski sultan Kabus ibn Said el Said, nakon blizu 50 godina na prijestolju - nasljeđuje ga rođak Hajtam bin Tarik el Said.
* 14. 1. - Europske potpisnice Iranskog nuklearnog sporazuma (JCPOA) pokrenule "mehanizam spora", nakon što je Iran uklonio limite na obogaćivanje uranija.

* 15. 1. - Ruska vlada podnela ostavku, Putin najavljuje promene Ustava.
* 15. 1. - Potpisana "prva faza" trgovačkog sporazuma SAD i Kine.
* 18. 1. - Jemenski građanski rat: u napadu dronovima i raketama na džamiju u vojnom logoru kod Ma'riba stradalo 111 vojnika.
* 22. 1. - Objavljeno da je saudijski krunski princ Muhamed ibn Salman hakovao telefon Jeffa Bezosa tokom komunikacije WhatsAppom 2018.
* 23. 1. - Wuhan je stavljen pod karantin, javni saobraćaj je zatim obustavljen u još nekoliko gradova, zbog novog koronavirusa.

* 24. 1. - Na ulicama iračkih gradova 2,5 miliona marširalo protiv američkog vojnog prisustva u Iraku.
* 26. 1. - Bivši košarkaš Kobe Bryant poginuo u helikopterskom udesu u Kaliforniji.
* 9 - 26. 1. - EHF Euro 2020.: Španjolska 1, Hrvatska 2; MVP je Domagoj Duvnjak, u timu prvenstva je Igor Karačić. 
* 14 - 26. 1. - Evropsko prvenstvo u vaterpolu, Mađarska: Mađarska 1, Crna Gora 3; Hrvatska 4, Srbija 5; 
* 28. 1. - Smjenjen hrvatski ministar zdravstva Milan Kujundžić. 
* 28. 1. - Sirijski građanski rat, vladina ofanziva na severozapadu: zauzet je, uglavnom napušteni, Ma'arrat al-Nu'man.
* 28. 1. - Trump predstavlja mirovni plan za izraelsko-palestinski konflikt: Izrael bi anektirao oko 30% Zapadne obale, tj. naselja i dolinu Jordana.
* 29. 1. - Trump potpisao novi severnoamerički trgovinski sporazum USMCA, zamenu za NAFTA.
* 30. 1. - SZO objavila međunarodnu emergenciju zbog Wuhanskog virusa.
* januar - Najezda skakavaca u Etiopiji, Somaliji i Keniji, kasnije i u Arabiji i Južnoj Aziji.
* 31. 1. - Brexit: u 23 h GMT, UK napušta EU. Prijelazni period, s važenjem starih pravila, traje do kraja godine, kada treba dogovoriti novi trgovinski sporazum dvije strane.

### Februar/Veljača

* 1. 2. - Svečano otvorenje: Rijeka Evropska metropola kulture, uz Galway u Irskoj.
* 2. 2. - Novak Đoković je ponovo šampion Australian Opena, vraća se na prvo mesto ATP liste.
* 3. 2. - Albin Kurti je novi premijer Kosova, na čelu koalicije Samoopredeljenja i DSK.
* 5. 2. - Preds. Trump oslobođen na suđenju za opoziv u Senatu; u izrazito stranačkom procesu nisu bili dozvoljeni svedoci.
* 6. 2. - Premijer pokrajine Tiringije, iz FDP, podnosi ostavku samo dan nakon što je izabran uz podršku CDU i krajnje desne AfD. Annegret Kramp-Karrenbauer 10. 2. odstupa s čela CDU.
* 8. 2. - Tajlandski vojnik ubio 29 ljudi, uglavnom u šoping-centru u Koratu.
* 9. 2. - 92. dodjela Oscara: najbolji film je južnokorejski *[[Parasite (2019 film)|Parasite]]*, prvi na stranom jeziku, 4 nagrade od 6 nominacija; *[[Joker (film iz 2019)|Joker]]* 2 od 11, *[[1917 (film iz 2019)|1917]]* 3 od 10, *[[Once Upon a Time in Hollywood]]* 2 od 10, *[[The Irishman (film iz 2019)|The Irishman]]* ništa od 10 itd.
* 9. 2. - Na Antarktičkom poluostrvu je izmereno rekordnih 19,75 C.
* 12. 2. - Predstavnici Republike Srpske obustavili učešće u zajedničkim institucijama BiH dok se ne donese novi zakon o Ustavnom sudu BiH, nakon proglašenja neustavnim člana Zakona o poljoprivrednom zemljištu RS - traže brisanje stranih sudija.
* 12. 2. - Dow Jones zatvoren na rekordnih 29.551.

* 19. 2. - Zoran Milanović je peti predsjednik Republike Hrvatske.
* 19. 2. - Glavni državni odvjetnik Dražen Jelenić podnio ostavku zbog članstva u masonima.
* 19. 2. - Ekstremni desničar ubio devet ljudi u dva lokala u njemačkom gradu Hanau, među kojima i jednog Bosanca.
* 22. 2. - Riek Machar je potpredsednik nove vlade jedinstva u Južnom Sudanu - građanski rat je odneo stotine hiljada života.
* 22. 2. - Prvi deo protivavionskog sistema Pancir-S1 stigao u Srbiju.
* 23. 2. - Venecijanski karneval skraćen za dva dana usled skoka u slučajevima COVID-19 na severu Italije.
* 23. 2. - Antimuslimanski neredi u Delhiju, stradalo 53 ljudi na obe strane.
* 24. 2. - Bivši producent Harvey Weinstein osuđen po dve tačke optužbe za seksualne napade, u martu mu je dodeljeno 23 godine zatvora. (→ Me Too)
* 25. 2. - Objavljeno da je u Hrvatskoj registriran prvi slučaj novoga virusa.
* 27. 2. - Rat u Siriji: u vazdušnom udaru kod Balyuna poginulo 36 turskih vojnika. Turska istog dana otvara granicu sa Sirijom i daje izbeglicama slobodan prolaz do Evrope.
* 28. 2. - Dow Jones je ove nedelje pao 3.583 poena tj. 12,4%.
* 29. 2. - U Dohi potpisan Sporazum za donošenje mira Afganistanu, između talibana ("Islamski Emirat Afganistan") i SAD.
* decembar-februar - Zima u Evropi je bila najtoplija zabeležena, 3,4 stepena iznad proseka 1981-2010.

### Mart/Ožujak
* 1. 3. - U Nemačkoj je na snazi novi Zakon o useljavanju stručnjaka, što se sad odnosi na sve kvalifikovane osobe.
* 3. 3. - Nakon "velikog utorka" u demokratskim predizborima, izdvaja se Joe Biden a Bernie Sanders ubrzo izlazi iz trke.

* 4. 3. - Prvi slučajevi novog virusa u Sloveniji i Mađarskoj, Republika Srpska 5-og, Srbija 6-og.
* 5. 3. - Građanski rat u Siriji: Rusija i Turska dogovorile primirje u provinciji Idlib, čime su okončani ofanziva sirijske vladine vojske i saveznika (od decembra) i turska Operacija Prolećni štit (od 27. 2.). Pat-pozicija traje do dramatične opozicione ofanzive u novembru 2024.
* 7. 3. - Lebanon objavio da će prvi put suspendirati isplatu dugova.
* 9. 3. - Cijena nafte pada 22%, najveći pad od 1991, pošto je Saudi Arabija otvorila cijenovni rat sa Rusijom.
* 9. 3. - Situacija s naftom i virusom obara berze širom svijeta - Dow Jones je pao 2014 poena tj. 7,8%.
* 10. 3. - Covid-19: nakon skoka slučajeva i smrti, cijela Italija je pod karantinom, otvoreni su samo dućani prehrane i ljekarne.
* 11. 3. - SZO proglašava pandemiju novog virusa.
* 12. 3. - SAD zabranjuju putovanja iz Schengenskog područja Evrope, što izaziva novi pad na berzi - 11-12% u Evropi, najviše ikad, i Dow Jones 9,99%, najviše od 1987 (DOW sutradan uglavnom nadoknadio, ali nedeljni gubitak je 11%).
* 13. 3. - Janez Janša je treći put premijer Slovenije.
* 16. 3. - Vanredno stanje u Srbiji. U Evropi, koja je postala "epicentar" pandemije, uvode se mere neviđene od II svetskog rata.
* 20. 3. - Dow Jones izgubio još 9,5% ove nedelje, zatvoren na 19.174 - izgubljeni su svi dobici od Trumpove inauguracije (zatim se oporavlja).

* 22. 3. - Potres u Zagrebu magnitude 5,4 - ima materijalne štete, jedna djevojčica poginula.
* 23. 3. - Islamisti iz Boko Harama ujutro ubili 92 čadska vojnika i oko 70 nigerijskih uveče.
* 24. 3. - Suspendovane Letnje olimpijske igre u Tokiju. U Kini misle da je epidemija blokirana.
* 24. 3. - U kontejneru u Mozambiku pronađeno 64 mrtvih i 14 preživelih migranata iz Etiopije.
* 25. 3. - Kosovskom premijeru Albinu Kurtiju izglasano nepoverenje.
* 26. 3. - SAD imaju najviše slučajeva Covid-19.
* 26. 3. - Ministarstvo pravde SAD optužilo predsednika Venecuele Madura za trgovinu drogom, nudi 15 miliona dolara za hapšenje.
* 27. 3. - Severna Makedonija je 30. članica NATO.
* 27. 3. - Premijer UK Boris Johnson pozitivan na Covid (na intenzivnoj nezi 6-9. aprila).
* 28. 3. - U SAD potpisan ekonomski stimulus od oko 2.000 milijardi dolara.
* 30. 3. - Mađarski parlament ovlastio premijera Orbána da vlada dekretima.

### April/Travanj
* 1. 4. - Kosovo ukinulo taksu od 100 odsto na proizvode iz Srbije i Bosne i Hercegovine, uvodi recipročne trgovinske i političke mere.
* 2. 4. - Twitter uklonio 8.558 naloga angažovanih na promociji podrške Naprednoj stranci i Aleksandru Vučiću - 2018-19. su poslali 43 miliona tvitova.
* 8. 4. - Nakon 76 dana ljudi mogu napustiti Wuhan.
* 13. 4. - Španjolska počinje relaksiranje pravila karantene - neki radnici se vraćaju na posao. Relaksacija u nekim evropskim zemljama je kontroverzna.
* 14. 4. - Ugašeni požari u Černobiljskoj zoni ekskluzije, koji su zahvatili 4.700 ha.
* 14. 4. - Trump suspenduje finansiranje Svetske zdravstvene organizacije.
* 19. 4. - Masovni ubica ubio 23 na Novoj Scotiji u Kanadi.
* 20. 4. - Cijena nafte WTI u SAD za svibanjsku isporuku je negativna.
* 20. 4. - Izraelski premijer Benjamin Netanyahu i rival Benny Gantz postigli sporazum o vladi jedinstva, nakon što tri izborna ciklusa nisu doneli rešenje.
* 23. 4. - Trump se pita da li bi ubrizgavanje dezinfekcionog sredstva ili ozračivanje UV svetlošću pomoglo protiv virusa.
* 25. 4. - Jemen: Južno prijelazno vijeće proglasilo samoupravu u Adenu.
* 27. 4. - Protesti u Tripolisu, zapaljeno nekoliko banaka.
* 30. 4. - Trideset miliona prijavljenih nezaposlenih u SAD od polovine marta, a Dow Jones je skočio 11% u aprilu.

### Maj/Svibanj
* 3. 5. - Pandemija: počinje niz dana sa preko 10.000 novih slučajeva u Rusiji, bolest se širi i u Brazilu.
* 4. 5. - Ublažavanje prevetivnih mjera u Hrvatskoj ušlo je u drugu fazu - 23. svibnja prvi put bez slučajeva novozaraženih i umrlih.
* 4. 5. - Operacija Gedeón: neuspešni pokušaj venecuelanskih disidenata i američkih plaćenika da uđu u Venecuelu.
* 6. 5. - Projekcija Europske komisije: recesija od 7,4%, u južnim zemljama, uključujući Hrvatsku i više.
* 6. 5. - Ukinuto vanredno stanje u Srbiji, izbori zakazani za 21. jun.
* 7. 5. - Migrantima protjeranim iz Hrvatske iscrtavali križeve na glavama.
* 12. 5. - Episkop budimljansko-nikšićki Joanikije i sedmorica sveštenika pritvoreni zbog liturgije i litije u Nikšiću - skupovi su zabranjeni zbog epidemije.
* 12. 5. - Militanti napali porodilište u Kabulu, 24 mrtvih, uključujući majke i bebe.
* 18. 5. - Merkel i Macron predlažu program oporavka EU od 500 milijardi eura, u vidu grantova a ne zajmova.
* 18. 5. - Rat u Libiji: u ofenzivi tripoliske vlade zauzeta zračna baza al-Watiya, južno od Zuware.
* 19. 5. - Premijer Lesotoa Tom Thabane dao ostavku - njegova supruga i on su optuženi za ubistvo njegove prethodne supruge.
* 23. 5. - Brazil ima drugi najveći broj inficiranih na svijetu, iza SAD.

* 25. 5. - Smrt Georga Floyda u Minneapolisu izaziva proteste s paljevinama narednih dana.
* 26. 5. - Pošto se Srbija nije našla na listi zemalja iz kojih je dozvoljen ulaz u Crnu Goru, zabranjeno sletanje avionima Montenegro Airlines.
* 28. 5. - Kineska skupština usvojila rezoluciju kojim je predviđeno donošenje novih sigurnosnih zakona u Hong Kongu - novi protesti.
* 29. 5. - Afera "Respiratori": među uhapšenima je i premijer FBiH Fadil Novalić (brani se sa slobode).
* 30. 5. - SpaceX-ov svemirski brod Crew Dragon lansiran s Floride - prvi put da privatnik lansira posadu u svemir i prvo takvo američko lansiranje od 2011.

### Jun/Juni/Lipanj

* 1. 6. - Kontroverzno Trumpovo pojavljivanje pred crkvom u Washingtonu, nakon rasterivanja demonstranata.
* 2. 6. - Ministar sigurnosti BiH Fahrudin Radončić podnio ostavku 
* 3. 6. - Avdullah Hoti je novi premijer Kosova. Vlada ukida recipročne mere sa Srbijom, radi početka razgovora.
* 3. 6. - Lider Al-Kaide Islamskog Magreba Abdelmalek Droukdel ubijen u francuskoj operaciji na severu Malija.
* 4. 6. - Snage tripoliske vlade zauzele gradski aerodrom, čime je nakon 14 meseci odbijena Haftarova ofanziva.
* 6. 6. - Masovni protesti u SAD i nizu gradova svijeta protivu rasizma i policijske brutalnosti. U Bristolu sutradan srušena statua lokalne ličnosti povezane sa trgovinom robovima. 
* 8. 6. - Demonstranti u Seattlu proglasili "Autonomnu Zonu Capitol Hill"
* 8. 6. - Umro predsednik Burundija Pierre Nkurunziza - zvanično od infarkta, spekuliše se da je od Covid-19.
* 9. 6. - "Prohujalo s vihorom" privremeno povučen sa platforme HBO Max.
* 10. 6. - Derbi Partizan – Crvena zvezda pred 15.800 gledalaca.
* 11. 6. - Promjena vlasti u Budvi praćena protestima.
* 12. 6. - Brazil je na drugom mestu po zvaničnom broju žrtava od pandemije, 41.901.
* 12. 6. - U Atlanti policija ubila još jednog crnca.
* 13. 6. - U Pekingu zatvoren kvantaš Xinfadi, izvor klastera slučajeva, nakon 55 dana bez domaće infekcije u gradu.

* 14. 6. - Posvećen Glavni hram Oružanih sila Rusije u Kubinki kod Moskve (otvoren 22. juna).
* 15. 6. - Sukob kamenjem i motkama na spornoj indijsko-kineskoj granici u Galwanskoj dolini Aksaj Čina, poginulo najmanje 20 indijskih vojnika i neki broj kineskih.
* 15. 6. - Operacija Orlova pandža - Tigar: turske snage, uz saradnju iranskih, protivu ciljeva u Iračkom Kurdistanu.
* 16. 6. - Sjeverna Koreja digla u zrak ured za veze sa Južnom Korejom u Kaesongu - napetosti su povišene povodom aktivnosti prebjega na jugu.
* 21. 6. -  Skupštinski i lokalni izbori u Srbiji: SNS 191 mandat (+60), SPS-JS 32 (+3), SPAS 11 (novi); ostalo su manjine, nekoliko opozicionih partija je bojkotovalo.
* 23. 6. - Novak Đoković je pozitivan na Covid, nakon učešća na turniru Adria Tour.
* 23. 6. - BeiDou: lansiran poslednji, 55. satelit iz konstelacije kineskog sistema satelitske navigacije.
* 24. 6. - Specijalno tužilaštvo u Hagu podnelo optužnice na razmatranje za ratne zločine protiv Hashima Thaçija, Kadri Veselija i još osmorice - u Vašingtonu je trebalo da se 27. 6. održi sastanak predstavnika Kosova i Srbije.
* 28. 6. - COVID-19: registrovano 10 miliona infekcija i 500.000 smrti na svetu, od čega četvrtina u SAD, gde broj ovoga meseca značajno raste.
* 30. 6. - U Kini usvojen zakon o nacionalnoj sigurnosti, što se smatra udarcem za autonomiju Hong Konga.

### Jul/Juli/Srpanj

* 1. 7. - U Crnoj Gori usvojen Zakon o istopolnim brakovima.
* 1. 7. - Nacionalnim glasovanjem podržane izmjene Ustava Rusije.
* 1. 7. - EU preporučila otvaranje granica za putnike iz 15 zemalja, uključujući Crnu Goru i Srbiju, ne i SAD (ali Srbija i CG isključeni već 15-og).
* 2. 7. - Klizište u rudniku žada na severu Burme, oko 270 mrtvih i nestalih.
* 2. 7. - Predsednik Vučić najavljuje nove mere povodom širenja virusa, među kojima i zatvaranje studentskih domova - dolazi do protesta studenata i brzog opovrgavanja.
* 5. 7. -  Izbori za Hrvatski sabor: HDZ 66 mandata (+5), Restart 41 (-4), Domovinski pokret 16 (novi) itd.
* 7. 7. - Predsednikova najava policijskog časa za vikend inicira nerede ispred Skupštine u Beogradu, koji traju nekoliko dana. Protestuje se protiv vlada i u Sofiji i Tel Avivu.
* 10. 7. - Odobren ulazak Hrvatske i Bugarske u ERM-2 - bazna stopa kune je 7,5345 za euro.
* 10. 7. - Muzej Aja Sofija je dekretom ponovo pretvoren u džamiju - prva džuma 24. jula.
* 11. 7. - U Habarovsku počinju protesti nakon što je uhapšen guverner kraja Sergej Furgal.
* 12. 7. - Predsednički izbori u Poljskoj: konzervativac Andrzej Duda reizabran sa 51,08%.
* 12. 7. - Izbijaju čarke na granici Jermenije i Azerbejdžana, poginuo i azerski general.
* jul - Jezero iza Velike etiopske brane preporoda, najveće u Africi, puni se "prirodno", u kišnoj sezoni, kako kažu Etiopljani, a što zabrinjava Sudan i Egipat - za puni kapacitet jezera je potrebno bar pet godina.
* jul - Komet C/2020 F3 (NEOWISE) vidljiv rano izjutra.
* 16. 7. - Meggle gasi proizvodnju u Osijeku, bez posla ostaje 160 radnika.
* 19 - 30. 7. - Misije na Mars: emiratski Al-Amal je orbiter lansiran 19-og; kineski *[[Tianwen-1]]* orbiter sa lenderom i roverom 23-eg - oboje prvenci za arapski svet odn. Kinu. Američki Mars 2020 lansiran 30-og sa roverom i helikopterskim dronom.
* 21. 7. - Nakon dugih pregovora, EU postigla sporazum o 750 milijardi zajmova i grantova za oporavaka od pandemije.
* 22. 7. - Broj poznatih slučajeva pandemije 15 M, najviše u SAD, Brazilu i Indiji. Zabrinjavajuće tendencije na jugu Evrope i na Balkanu.
* 24/25. 7. - Poplava u Zagrebu.

### Avgust/August/Kolovoz

* 4. 8. - Ogromna eksplozija amonijevog nitrata u bejrutskoj luci: preko 220 stradalih, 300.000 bez doma.
* 5. 8. - Postavljen kamen-temeljac Raminog hrama u Ajodiji.
* 6. 8. - Počinje curenje nafte sa nasukanog teretnjaka *Wakashio* na Mauricijusu.
* 9. 8. - Izbori u Bjelorusiji: Aleksandar Lukašenko zvanično dobija šesti mandat sa 80% glasova - izbijaju protesti, potrajaće bez uspeha deset meseci.
* 10. 8. - Libanska vlada daje ostavku nakon protesta.
* 10. 8. - Pucanje konstrukcionog kabla izaziva štetu i privremen prekid opservatorije Arecibo na Portoriku - još veće oštećenje u novembru vodi odluci o zatvaranju.

* 11. 8. - U Rusiji odobrena vakcina za Covid-19 - Sputnjik V (pre masovnog testiranja).
* 12. 8. - Francuska objavila da će pojačati vojno prisustvo u istočnom Mediteranu, gde vlada napetost između Grčke i Turske oko istraživanja gasa između Krita i Kipra. 
* 13. 8. - Izrael i UA Emirati postigli sporazum o miru i diplomatskim odnosima; Izrael suspendirao planove o aneksiji dijela Zapadne obale.
* 16. 8. - U Dolini smrti izmereno 54,4 C.
* 18. 8. - Vojni udar u Maliju: vojnici zatvorili premijera i predsednika Keïtu, koji daje ostavku nakon raspuštanja skupštine.
* 20. 8. - V. Britanija i Slovenija uvele karantenu za putnike iz Hrvatske - danas 255 novih slučajeva. 
* 20. 8. - Alekseju Navaljnom pozlilo na letu iznad Sibira, pao u komu, kasnije prenesen u Nemačku.
* 23. 8. - Masovna okupljanja u Bjelorusiji. Ljudski lanac u Litvi od Vilniusa do granice.
* 23. 8. - Crnac ustreljen u Kenoshi, slede protesti i neredi, na kojima je mladi desničar ubio dvojicu. NBA i drugi sportovi u kratkom štrajku.
* 28. 8. - Japanski premijer Shinzō Abe najavio ostavku iz zdravstvenih razloga.
* 30. 8. -  Parlamentarni izbori u Crnoj Gori: tri opozicione liste imaju 41 od 81 mandata.

### Septembar/Rujan

* 2. 9. - Nemačka vlada izjavljuje da je Aleksej Navaljni trovan nervnim gasom novičok.
* 2. 9. - Protesti u Sofiji se prvi put pretvaraju u nerede.
* 4. 9. - U Beloj kući potpisan sporazum o ekonomskoj normalizaciji između Srbije i Kosova. Izrael će priznati Kosovo, koje bi, kao i Srbija, imalo ambasadu u Jerusalimu.
* 6. 9. - Rekordna vrućina u Kaliforniji, ogromni požari narednih dana na Zapadnoj obali SAD.
* 6. 9. - Novak Đoković diskvalifikovan na US Openu nakon što je nasumična lopta pogodila linijsku sudiju.
* 9. 9. - Na Lezbosu izgoreo izbeglički kamp Moria.
* 9. 9. - Nova knjiga Boba Woodwarda: Trump je namjerno umanjivao opasnost od Covida, kako bi "izbjegao paniku".
* 14. 9. - Objavljeno da je u Venerinoj atmosferi otkriven fosfin, možda posledica organskih aktivnosti.
* 15. 9. - U Beloj kući potpisani sporazumi o normalizaciji odnosa Izraela sa UA Emiratima i Bahreinom.
* 15. 9. - U Srbiji i RS prvi put obeležen Dan srpskog jedinstva, slobode i nacionalne zastave (godišnjica proboja Solunskog fronta).
* 16. 9. - Yoshihide Suga je novi premijer Japana.
* 17. 9. - Afera Janaf: predsjednik uprave JANAF Dragan Kovačević i još deset osoba privedeni zbog korupcijske afere.
* 18. 9. - Smrt Ruth Bader Ginsburg otvara pitanje popunjavanja Vrhovnog suda SAD.
* 19. 9. - Izrael vraća nacionalni lockdown zbog širenja Covida-19. Neke evropske zemlje takođe imaju rekordni broj zaraza.
* 20. 9. - Završen je odloženi Tour de France: prvi je Tadej Pogačar, ispred zemljaka Primoža Rogliča.
* 25. 9. - Poslednji MiG-21 Vojske Srbije pao kod Loznice, stradala dvojica pilota.
* 27. 9. - U Jermeniji proglašeno ratno stanje i mobilizacija nakon novog sukoba sa Azerbejdžanom (→ Rat za Nagorno-Karabah).
* 27. 9. - *New York Times* tvrdi da je Donald Trump platio samo $750 federalnog poreza na prihod u 2016, tj. ništa u 10 od 15 godina.
* 29. 9. - Umro emir Kuvajta Sabah Al-Ahmad Al-Jaber Al-Sabah, nasleđuje ga Nawaf.

### Oktobar/Listopad

* 2. 10. - Objavljeno da je Trump inficiran Covidom-19, u bolnici do 5-og.
* 3. 10. - Projekt MOSE: Venecija prvi put pošteđena potopa poplavnom preprekom.
* 3. 10. - Oluja Alex pogodila jug Francuske i sjever Italije; jako nevrijeme i u Zagrebu.
* 3. 10. - Papina enciklika *Fratelli tutti*, "o bratstvu i socijalnom prijateljstvu", sažetak njegovih ranijih izjava.
* 4. 10. - Drugi referendum o nezavisnosti Nove Kaledonije: 53,3% je protiv.
* 5/6. 10. - Demonstranti upali u parlament u Kirgistanu, poništeni rezultati izbora. Kasnije: uvedeno vanredno stanje, predsednik daje ostavku.
* 7. 10. - Presuđeno da je grčka partija Zlatna zora kriminalna organizacija.
* 12. 10. - Pucnjava na Markovom trgu, teško ranjen policajac.
* 16. 10. - COVID-19: novih 1.134 slučaja u Hrvatskoj od jučer.
* 16. 10. - U Francuskoj odsečena glava nastavniku koji je, govoreći o slobodi izražavanja, pokazivao Muhamedove karikature. Neki aspekti reakcije ("nećemo se odreći karikatura") izazivaju proteste i bojkot u nekim muslimanskim zemljama.
* 17. 10. - Počinje policijski čas u Parizu i nekoliko gradova Francuske zbog rekordnog širenja virusa.
* 18. 10. - Izbori u Boliviji: kandidat Pokreta za socijalizam Luis Arce pobjeđuje u prvom krugu.
* 21. 10. - PayPal odobrio kupoprodaju bitcoina i drugih kriptovaluta, kao i plaćanje istima. Bitcoin raste sa 12.000 dolara do preko 40.000 početkom januara.

* 22. 10. - Pobačaj u Poljskoj: Ustavni sud odbacio deformaciju fetusa kao razlog za abortus, čime je ovaj skoro zabranjen - slijede prosvjedi.
* 25. 10. - Lewis Hamilton odneo 92. pobedu u karijeri, čime je nadmašio Schumacherov rekord iz 2006.
* 26. 10. - Potvrdom Amy Coney Barrett, konzervativci imaju prednost 6:3 u Vrhovnom sudu SAD (*[[Roe vs. Wade]]* je oboren 2022.).
* 26. 10. - Opozicija pokreće generalni štrajk u Belorusiji. 
* 27. 10. - Preko 1.000 novih poznatih slučajeva Covid u Srbiji.
* 29. 10. - Nova vlada u Srbiji, oročena od 2022, ista premijerka.
* 29. 10. - Teroristički napad u Nici, troje stradalo u crkvi.
* 30. 10. - Umro mitropolit crnogorsko-primorski Amfilohije Radović - sahranjen 1. 11. u Sabornoj crkvi u Podgorici.
* 30. 10. - Beograd na vodi: otvorena Galerija Belgrade, najveći tržni centar na jugoistoku Evrope.
* 30. 10. - Jak zemljotres pogodio Izmir i grčka ostrva.

### Novembar/Studeni
* 2. 11. - Napad u Beču: simpatizer "ID" pucao na prolaznike i ljude u restoranima, četvoro mrtvih. Ranije tokom dana pripadnici ID su ubili 35 ljudi na Kabulskom univerzitetu.
* 2. 11. - Na zapadu Etiopije, 54 ljudi amharskog etniciteta ubijeno u školskom dvorištu, za šta je optužen Oromo oslobodilački front.

* 3. 11. - Izbori za predsjednika SAD 2020. Brojanje traje nekoliko dana u nekim državama zbog velikog broja poštanskih glasova - Trump ih smatra nelegalnim i ne priznaje poraz.
* 4. 11. - Etiopska vojska pokrenula operaciju u Tigrayu na sjeveru zemlje, nakon napada na tamošnju bazu. 
* 5. 11. - Predsednik Kosova Hashim Thaçi daje ostavku posle optužnice pred Specijalnim haškim tribunalom. Optuženi su i Kadri Veseli i Rexhep Selimi a juče je prebačen Jakup Krasniqi.
* 5. 11. - Preko 200 ljudi je stradalo od uragana Eta u Centralnoj Americi - ovo je 28. od rekordnih 30 imenovanih oluja u sezoni.
* 6. 11. - Bugarsko ministarstvo ino. poslova kaže da će blokirati pregovarački okvir za pristup S. Makedonije EU - zahteva se priznanje bugarskih korena naroda i jezika.
* 9. 11. - *[[Pfizer]]* tvrdi da je vakcina izrađena u saradnji sa BioNTechom 90% uspješna, bez štetnih posljedica. *Moderna* objavljuje 16-tog da je njena 94% uspješna i lakša za čuvanje (trenutno se radi na oko 50 vakcina).
* 9. 11. - Peruanski kongres opozvao predsednika Vizcarru - dolazi do krvavin nereda.
* 9/10. 11. - Sukob u Nagorno-Karabahu: dan nakon što je azerbejdžanska strana zauzela Šušu, postignut mirovni sporazum uz posredovanje Rusije - Jermeni da napuste azerske distrikte oko N-K., Azeri zadržavaju zauzeti deo N-K, ruski mirotvorci na koridoru. U Jerevanu upali u parlament i premijerovu kancelariju.
* 15. 11. - Lokalni izbori u BiH - opozicija pobijedila u Sarajevu, Banjaluci i Bijeljini, inače su najuspješniji SNSD i SDA u RS odn. FBiH.
* 15. 11. - Predsjednički izbori u Moldovi: premijerka Maia Sandu pobjedila preds. Dodona sa 57,7%.
* 15. 11. - Potpisano Regionalno sveobuhvatno ekonomsko partnerstvo (RCEP), sporazum o slobodnoj trgovini deset zemalja ASEAN i još pet partnera - oko 30% svetskog stanovništva i GDP-a (potrebna ratifikacija).

* 15. 11. - SpaceX Dragon 2: prvi let privatnom letelicom do svemirske stanice.
* 18. 11. - Dan sjećanja na žrtve Domovinskog rata i Dan sjećanja na žrtvu Vukovara i Škabrnje prvi put je državni praznik u Hrvatskoj.
* 20. 11. - Patrijarh srpski Irinej umro od posledica Covid-19, sahranjen 22-og u kripti Hrama Svetog Save.
* 24. 11. - Dow Jones je prvi put prešao 30.000 poena - optimizam zbog vakcina i jer je Trump konačno dopustio tranziciju.
* 27. 11. - Vodeći iranski nuklearni znanstvenik ubijen kod Teherana.
* 27. 11. - U Srbiji registrovano 7.780 slučajeva COVID-19, sedam puta više nego pre mesec dana.
* 28. 11. - Crna Gora i Srbija međusobno proterale ambasadore.

### Decembar/Prosinac

* 1. 12. - Azerbejdžanu je dovršena predaja teritorija oko Nagorno-Karabaha.
* 1. 12. - Kineska Chang'e 5 je sletila na Mjesec radi uzimanja uzorka.
* 1. 12. - Vrh talasa: u Srbiji registrovano 7.999 slučajeva Covid-19.
* 2. 12. - U Britaniji odobravaju Pfizer/BioNTechovu vakcinu (početak vakcinacije 8. 12.), a Putin naređuje da započne vakcinacija Sputnjikom V (od 5. 12.).
* 4. 12. - Zdravko Krivokapić je novi premijer Crne Gore, potpredsjednik vlade Dritan Abazović.
* 5. 12. - Japanska misija Hayabusa2: kapsula sa uzorkom asteroida se spustila u Australiju.
* 10. 12. - Dogovoren proračun EU, nakon što su Mađarska i Poljska ranije ulagale veto.
* 10. 12. - Maroko i Izrael uspostavljaju diplomatske odnose, SAD priznaju marokanski suverenitet nad Zapadnom Saharom.
* 10. 12. - Vrh: u Hrvatskoj registrirano još 4.620 slučajeva Covid-19.
* 13. 12. - Objavljeno da je više ministarstava SAD bilo na udaru velikog hakerskog napada, sumnja se ruskog.
* 14. 12. - U SAD i Kanadi počela vakcinacija Pfizer/BioNTechovom vakcinom (Tozinameran).
* 14. 12. - Kosovski energetski operater deluje samostalno, sa linijom od 400 kV prema Albaniji.
* 18. 12. - U Hrvatskoj će biti zabranjeno putovanje van županije od 23. 12. do 8. 1..
* 19. 12. - U UK objavljen postroženi četvrti stepen restrikcija u Londonu i jugoistoku Engleske, mada se planiralo popuštanje za Božić. U zemlji je otkriven virulentniji soj virusa, niz zemalja obustavlja letove.
* 20. 12. - Završeno Europsko prvenstvo u rukometu za žene - Danska 2020.: Norveška 1, Hrvatska 3, Crna Gora 8, Srbija 13. U *All Star* timu su Jovanka Radičević (CG, desno krilo) i Ana Debelić (HR, pivot).
* 20. 12. - U Mostaru održani izbori nakon 12 godina.
* 21. 12. - Ustavni sud Kosova presudio da je vlada Avdullaha Hotija neustavna.
* 21. 12. - Konjunkcija Jupitera i Saturna.
* 23. 12. - Požar u migrantskom logoru Lipa kod Bihaća.
* 24. 12. - U Srbiji date prve vakcine - Pfizerova, krajem godine stižu i prve ruske vakcine.
* 24. 12. - EU i UK na posljetku postigli trgovinski sporazum, kojim se za Novu godinu završava prijelazna faza Brexita.
* 25. 12. - Samoubica se digao u vazduh sa kamperom u centru Nashvilla, nema drugih žrtava.
* 26. 12. - Ugašen *[[Montenegro Airlines]]* zbog velikih dugova, najavljeno formiranje *To Montenegro*.
* 27. 12. - Počinje cijepljenje u Hrvatskoj, kao i većem dijelu EU.
* 29. 12. - Glavni potres kod Petrinje, koji pogađa i Sisak te Glinu, samo dan nakon manjeg udara. Dodatna materijalna šteta i u Zagrebu.

### Kroz godinu
* Negativan priraštaj u Srbiji (55.158), Hrvatskoj (21.178), BiH (16.809).
* Najtoplija zabeležena godina u Evropi.

## Godišnjice/Obljetnice
* 50 godina (→ 1970 ): Nacionalistički Maspok, Boeing 747, album Black Sabbath, Univerzitet u Prištini, TE Nikola Tesla, Studio B, kraj Beatlesa, Apollo 13 , prva svetska košarkaška titula za Jugoslaviju, osnovana Frakcija Crvene Armije, nezavisni Tonga i Fidži, Visoka Asuanska brana, Hidroelektrana Đerdap, Jordanski Crni septembar, most Gazela i mostarska petlja. "Naše malo misto", "Ljubav na seoski način" i "Tko pjeva zlo ne misli".
** Umrli: Bertrand Russell, Bojan Stupica, Većeslav Holjevac, Jimi Hendrix, Nasser, Janis Joplin, Petar II, Charles de Gaulle, Yukio Mishima.
* 100 godina (→ 1920): Društvo naroda, NSDAP, Konferencija u San Remu, Trijanonski mir, Vukovarski kongres, Poljsko-sovjetski rat, Mirovni ugovor iz Sevra , kraj Talijanske uprave Kvarnera, SPC ujedinjena kao patrijaršija, Rapalski ugovor, Medicinski fakultet UB, Konstituanta KSHS, Husinska buna, Obznana, prohibicija i žensko pravo glasa u SAD.
** rođeni: Isaac Asimov, Milan Srdoč, Federico Fellini, Mića Tomić, Toshirō Mifune, Ivan Pavao II., Yul Brynner, Zaim Imamović, Mickey Rooney, Walter Matthau.
** umrli: Celestin Medović, Amedeo Modigliani, Srinivasa Ramanudžan, Max Weber, John Reed.
* 200 godina (→ 1820): opažen Antarktik, otkrivena Miloska Venera, Ørstedovo otkriće veze elektriciteta i magnetizma.
* 400 godina (→ 1620): Bitka na Bijeloj gori, *[[Mayflower]]*.
* 800 godina (→ 1220): Džingis-kan uništio Horezmiju. Završena Katedrala u Chartresu.

## Rođenja

## Smrti

### Januar/Siječanj
* 1. 1. - David Stern, bivši komesar NBA (* 1942)
* 4. 1. - Zdravko Tomac , hrvatski desničarski političar (* 1937)
* 10. 1. - Kabus ibn Said el Said, sultan Omana (* 1940)
* 10. 1. - Neda Arnerić, glumica (* 1953)
* 21. 1. - Terry Jones, glumac, komičar (* 1942)
* 26. 1. - Kobe Bryant, košarkaš (* 1978)
* 31. 1. - Janez Stanovnik, slovenski političar (* 1922)

### Februar/Veljača
* 2. 2. - Mad Mike Hoare, vojni avanturista (* 1919)
* 4. 2. - Daniel arap Moi, bivši predsednik Kenije (* 1924)
* 5. 2. - Stanley Cohen, američki biohemičar, dobitnik Nobelove nagrade (* 1922)
* 5. 2. - Kirk Douglas, glumac (* 1916)
* 5. 2. - Dragoljub Žarković, novinar (* 1951)
* 7. 2. - Nexhmije Pagarusha, pevačica (* 1933)
* 15. 2. - Vatroslav Mimica, filmski redatelj (* 1923)
* 18. 2. - Veselin Đuretić, istoričar (* 1933)
* 23. 2. - Zoran Modli, radio voditelj, pilot (* 1948)
* 24. 2. - Đorđe Želčeski, pevač narodne muzike (* 1938)
* 25. 2. - Hosni Mubarak, bivši predsednik Egipta (* 1928)
* 25. 2. - Dmitrij Jazov, ministar odbrane i poslednji maršal SSSR (* 1924)
* 25. 2. - Miodrag Karadžić, TV scenarista (* 1950)
* 26. 2. - Muhamed Filipović, akademik, filozof (* 1929)
* 26. 2. - Nexhmije Hoxha, Enverova udovica, albanska političarka (* 1921)
* 28. 2. - Freeman Dyson, fizičar, matematičar (* 1923)

### Mart/Ožujak
* 1. 3. - Jack Welch, bivši direktor General Electric (* 1935)
* 3. 3. - Božidar Alić, glumac (* 1954)
* 4. 3. - Javier Pérez de Cuéllar, bivši gen. sekretar UN (* 1920)
* 7. 3. - Mica Trofrtaljka, folk pevačica (* 1940)
* 7. 3. - Zdenka Vučković, pjevačica (* 1942)
* 8. 3. - Max von Sydow, glumac (* 1929)
* 10. 3. - Beba Selimović, pjevačica sevdalinki (* 1939)
* 10. 3. - Desimir Stanojević, glumac (* 1950)
* 17. 3. - Eduard Limonov, ruski političar (* 1943)
* 20. 3. - Borislav Stanković, košarkaš, bivši direktor FIBA (* 1925)
* 20. 3. - Kenny Rogers, country glazbenik (* 1938)
* 24. 3. - Albert Uderzo, kokreator Asterixa (* 1927)
* 26. 3. - Rade Mihaljčić, istoričar (* 1937)
* 28. 3. - Igor Spasov, srpski TV novinar (* 1960)
* 30. 3. - Milutin, episkop valjevski (* 1949)
* 30. 3 - Bill Withers, kantautor (* 1938)

### April/Travanj
* 6. 4. - Radomir Antić, fudbalski trener (* 1948)
* 7. 4. - Leonard Read, britanski policijski inspektor (* 1925)
* 12. 4. - Stirling Moss, vozač F1 (* 1929)
* 15. 4. - Brian Dennehy, glumac (* 1938)
* 27. 4. - Dragutin Zelenović, bivši premijer Srbije (* 1928)
* 30. 4. - Florian Schneider, suosnivač *Kraftwerka* (* 1947)

### Maj/Svibanj
* 3. 5. - Dave Greenfield, klavijaturista *The Stranglersa* (* 1949)
* 5. 5. - Spasoje Krunić, srpski arhitekta, političar (* 1939)
* 9. 5. - Little Richard, rock kantautor (* 1932)
* 11. 5. - Jerry Stiller, glumac (* 1927)
* 12. 5. - Michel Piccoli, glumac (* 1925)
* 17. 5. - José Cutileiro, portugalski diplomat (* 1934)
* 18. 5. - Marko Elsner, fudbaler (* 1960)
* 21. 5. - Oliver Vilijamson, američki ekonomist, dobitnik Nobelove nagrade (* 1932)
* 21. 5. - Bekim Sejranović, bosanski književnik (* 1972)
* 22. 5. - Mory Kanté, gvinejski pjevač (* 1950)
* 26. 5. - Stanley Ho, makaoski milijarder (* 1921)

### Jun/Juni/Lipanj

* 4. 6. - Milena Benini, SF i fantasy spisateljica (* 1966)
* 16. 6. - Dobrivoje Topalović, pevač (* 1944)
* 16. 6. - Igor Vuk Torbica, kazališni redatelj (* 1987)
* 18. 6. - Vera Lynn, pjevačica (* 1917)
* 19. 6. - Ian Holm, glumac (* 1931)
* 20. 6. - Ema Derossi-Bjelajac, predsjednica preds. SR Hrvatske (* 1926)
* 22. 6. - Joel Schumacher, filmski redatelj (* 1939)
* 27. 6. - Ilija Petković, fudbaler, trener (* 1945)
* 29. 6. - Carl Reiner, glumac, režiser, producent (* 1922)
* 30. 6. - Ivo Banac, političar i povjesničar (* 1947)

### Jul/Juli/Srpanj
* 2. 7. - Tomislav Raukar, povjesničar, akademik HAZU (* 1933)
* 3. 7. - Zdenka Heršak, glumica (* 1928)
* 3. 7. - Lidija Pilipenko, primabalerina (* 1938)
* 6. 7. - Ennio Morricone, kompozitor (* 1928)
* 6. 7. - Zoran Stojković, bivši ministar pravde u Srbiji (* 1946)
* 15. 7. - Darinka Matić Marović, dirigentkinja, pedagog (* 1937)
* 17. 7. - John Lewis, američki političar i aktivist (* 1940)
* 23. 7. - Pero Zlatar, novinar (* 1934)
* 26. 7. - Olivia de Havilland, glumica (* 1916)
* 31. 7. - Miodrag Živković, vajar (* 1928)
* 31. 7. - Alan Parker, filmski režiser (* 1944)

### Avgust/August/Kolovoz
* 1. 8. - Dimitrije Stefanović, muzikolog, akademik SANU (* 1929)
* 1. 8. - Wilford Brimley, glumac (* 1934)
* 3. 8. - John Hume, sjevernoirski političar, dobitnik Nobelove nagrade (* 1937)
* 4. 8. - Rajko Dujmić, glazbenik, "Novi fosili" (* 1954)
* 5. 8. - Isidora Bjelica, spisateljica (* 1967)
* 6. 8. - Brent Scowcroft, američki dužnosnik (* 1925)
* 10. 8. - Vladica Popović, fudbaler, trener (* 1935)
* 11. 8. - Tonko Maroević, pjesnik, esejist, akademik HAZU (* 1941)
* 11. 8. - Slobodan Jarčević, srpski književnik i političar (* 1942)
* 14. 8. - Nesim Tahirović, slikar (* 1941)
* 15. 8. - Antonije Đurić, književnik, publicista (* 1929)
* 15. 8. - Josip Kregar, hrvatski pravnik i političar (* 1953)
* 18. 8. - Ben Cross, engleski glumac (* 1947)
* 20. 8. - Branko Kostić, predsednik krnjeg predsedništva SFRJ (* 1939)
* 20. 8 - Zoran Miljković, glumac (* 1947)
* 23. 8. - Zoja Odak, glumica (* 1947)
* 28. 8. - Chadwick Boseman, glumac (* 1977)

### Septembar/Rujan
* 2. 9. - David Graeber, antropolog i aktivist (* 1961)
* 5. 9. - Jiří Menzel || režiser (* 1938)
* 5. 9. - Žarko Domljan, prvi predsjednik Sabora RH (* 1932)
* 6. 9. - Dragoljub Ojdanić, bivši načelnik generalštaba VJ, osuđen za ratne zločine (* 1941)
* 9. 9. - Shere Hite, seksologinja, feministkinja (* 1942)
* 10. 9. - Diana Rigg, glumica (* 1938)
* 15. 9. - Momčilo Krajišnik, političar u BiH i RS, osuđen za ratne zločine (* 1945)
* 15. 9. - Moussa Traoré, bivši predsednik Malija (* 1936)
* 18. 9. - Ruth Bader Ginsburg, sutkinja Vrhovnog suda SAD (* 1933)
* 21. 9. - Michael Lonsdale, glumac (* 1931)
* 23. 9. - Juliette Gréco, pjevačica, glumica (* 1927)
* 25. 9. - Goran Paskaljević, filmski režiser (* 1947)
* 29. 9. - Isidora Žebeljan, kompozitorka, članica SANU (* 1967)
* 29. 9. - Sabah Al-Ahmad Al-Jaber Al-Sabah, emir Kuvajta (* 1929)

### Oktobar/Listopad
* 5. 10. - Margaret Nolan, glumica, model (* 1943)
* 6. 10. - Eddie Van Halen, gitarist (* 1955)
* 6. 10. - Johnny Nash, kantautor (* 1940)
* 11. 10. - Boro Drljača, pjevač (* 1941)
* 20. 10. - James Randi, mađioničar, skeptik (* 1928)
* 21. 10. - Frank Horvat, fotograf (* 1928)
* 25. 10. - Lee Kun-hee, predsednik Samsung grupe (* 1942)
* 25. 10. - Slaven Letica, hrvatski političar (* 1947)
* 26. 10. - Izzat Ibrahim al-Douri, zamenik Sadama Huseina (* 1942)
* 26. 10. - Grujica Spasović, jedan od osnivača i vlasnika "Danasa" (* 1950)
* 26. 10. - Milan D. Špiček, voditelj i urednik Radija 202 
* 28. 10. - Miomir Dašić, istoričar, akademik CANU (* 1930)
* 29. 10. - Slaven Zambata, nogometaš (* 1940)
* 30. 10. - Amfilohije Radović, mitropolit crnogorsko-primorski (* 1938)
* 30. 10. - Mesut Yılmaz, bivši turski premijer (* 1947)
* 31. 10. - Sean Connery, škotski glumac (* 1930)

### Novembar/Studeni
* 2. 11. - Mladen Kušec, pisac (* 1938)
* 2. 11. - Rajko Đurić, bivši predsednik Međunarodnog romskog saveza (* 1947)
* 5. 11. - Geoffrey Palmer, glumac (* 1927)
* 6. 11. - Dragan Jovičić, glumac (* 1953)
* 7. 11. - Vera Zima, glumica (* 1953)
* 8. 11. - Alex Trebek, TV voditelj (* 1940)
* 10. 11. - Tom Heinsohn, košarkaš (* 1934)
* 10. 11. - Saeb Erekat, palestinski diplomat (* 1955)
* 10. 11. - Amadou Toumani Touré, bivši predsednik Malija (* 1948)
* 11. 11. - Anđelka Martić, književnica (* 1924)
* 12. 11. - Jerry Rawlings, bivši predsednik Gane (* 1947)
* 12. 11. - Mirko Babić, glumac (* 1948)
* 12. 11. - Masatoši Košiba, japanski fizičar, dobitnik Nobeleve nagrade (* 1926)
* 13. 11. - Kićo Slabinac, pjevač (* 1944)
* 15. 11. - Ivan Kožarić, kipar, akademik HAZU (* 1921)
* 16. 11. - Mića Milošević, reditelj (* 1930)
* 16. 11. - Ivan Bekjarev, glumac (* 1946)
* 16. 11. - Tomislav Merčep, hrvatski političar, osuđen za ratne zločine (* 1952)
* 20. 11. - Patrijarh srpski Irinej (* 1930)
* 21. 11. - Artemije Radosavljević, bivši episkop SPC (* 1935)
* 22. 11. - Mustafa Nadarević, glumac (* 1943)
* 25. 11. - Diego Maradona, fudbaler i trener (* 1960)
* 27. 11. - Špiro Guberina, glumac (* 1933)
* 28. 11. - David Prowse, telo Dartha Wadera (* 1935)
* 29. 11. - Miša Aleksić, basista "Riblje čorbe" (* 1953)

### Decembar/Prosinac
* 1. 12. - Lazo Goluža, TV radnik, autor kvizova (* 1936)
* 2. 12. - Valéry Giscard d'Estaing, bivši predsjednik Francuske (* 1926)
* 6. 12. - Džej Ramadanovski, pevač (* 1964)
* 7. 12. - Tihomir Arsić, glumac (* 1957)
* 7. 12. - Chuck Yeager, probni pilot (* 1923)
* 7. 12. - Borivoje Kandić, glumac (* 1961)
* 9. 12. - Paolo Rossi, talijanski nogometaš (* 1956)
* 11. 12. - Đurđa Ivezić, glumica (* 1936)
* 12. 12. - John le Carré, pisac (* 1931)
* 19. 12. - Mile Bogović, prvi gospićko-senjski biskup, u miru (* 1939)
* 23. 12. - Pero Kvrgić, glumac (* 1927)
* 23. 12. - Mićo Mićić, gradonačelnik Bijeljine (* 1956)
* 23. 12. - Rika Zaraï, spisateljica o alternativnoj medicini (* 1938)
* 26. 12. - Milka Babović, atletičarka, TV novinarka (* 1928)
* 26. 12. - George Blake, hladnoratovski dvostruki agent (* 1922)
* 27. 12. - Aleksandar Ivić, matematičar, akademik SANU (* 1949)
* 29. 12. - Pierre Cardin, modni kreator (* 1922)

## Nobelove nagrade
* '''Fizika''': Roger Penrose, Reinhard Genzel, Andrea M. Ghez (proučavanje crnih rupa)
* '''Kemija''': Emmanuelle Charpentier, Jennifer Doudna (metoda izmjene genoma)
* '''Fiziologija i medicina''': Harvey J. Alter, Michael Houghton, Charles M. Rice (otkriće virusa hepatitisa C)
* '''Književnost''': Louise Glück ("nepogrešivi poetski glas...")
* '''Mir''': Svjetski program za hranu (pomoć područjima u konfliktu)
* '''Ekonomija''': Paul Milgrom, Robert B. Wilson (modeli za poboljšanje teorije aukcija)

## Veze

Godišnji kalendar

## Reference